open-index/open-wikipedia-markdown huggingface dataset:
ডলু নদী

**ডলু নদী** বা **টংকাবতী নদী** বাংলাদেশের পূর্ব-পাহাড়ি অঞ্চলের বান্দরবান ও চট্টগ্রাম জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডলু নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৬। এটি পার্বত্য বান্দরবান থেকে প্রবাহিত হয় চট্টগ্রাম জেলার লোহাগাড়া উপজেলার ইউনিয়নের মধ্য দিয়ে এবং আরো কয়েকটি ইউনিয়নের প্রবেশ করে সাতকানিয়া উপজেলা প্রবাহিত হয়ে সাঙ্গু নদীতে পতিত হয়েছে। এই নদীর উল্লেখযোগ্য কয়েকটি স্থান হল সাতকানিয়ার সামিয়ার পাড়া, লোহাগাড়ার পুটিবিলা, হাফেজ পাড়া, আধুনগর ইউনিয়ন, গারাংগিয়া ইত্যাদি।

বাঙালি লেখক শহীদুল জহির রচিত তৃতীয় গল্পসংকলনের শিরোনাম *[[ডলু নদীর হাওয়া ও অন্যান্য গল্প]]* (২০০৪) ডলু নদীর থেকে নেয়া।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বান্দরবান জেলার নদী
বিষয়শ্রেণী:চট্টগ্রাম জেলার নদী
বিষয়শ্রেণী:লামা উপজেলা
বিষয়শ্রেণী:লোহাগাড়া উপজেলা
বিষয়শ্রেণী:সাতকানিয়া উপজেলা
বিষয়শ্রেণী:বাংলাদেশের নদী
বিষয়শ্রেণী:চট্টগ্রাম জেলা
ভারুয়াখালি নদী

**ভারুয়াখালি নদী** বাংলাদেশের পূর্ব-পাহাড়ি অঞ্চলের কক্সবাজার জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ১৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভারুয়াখালি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১০। কক্সবাজার এই নদীর তীরে অবস্থিত। নদীটির গভীরতা ৫.৫ মিটার।  নদীর অববাহিকার আয়তন ১২০ বর্গ কিমি।  

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কক্সবাজার জেলার নদী
বিষয়শ্রেণী:রামু উপজেলা
বিষয়শ্রেণী:কক্সবাজার সদর উপজেলা
বিষয়শ্রেণী:মহেশখালী উপজেলা
দুর্গাসাগর দিঘী

**দুর্গাসাগর** হল, বাংলাদেশের দক্ষিণে বরিশাল জেলার অন্তর্গত একটি বৃহৎ দিঘী। 

## অবস্থান
বরিশাল শহর থেকে প্রায় ১২ কিলোমিটার উত্তরে স্বরূপকাঠি - বরিশাল সড়কে মাধবপাশায় এর অবস্থান। শুধু জলাভূমির আকার ২৭ একর। পার্শবর্তী পাড় ও জমি সহ মোট আয়তন ৪৫.৪২ একর। 

## ইতিহাস
১৭৮০ সালে চন্দ্রদ্বীপের পঞ্চদশ রাজা শিব নারায়ন এই বিশাল জলাধারটি খনন করেন। তার স্ত্রী দুর্গামতির নামানুসারে এর নাম করন করা হয় দুর্গাসাগর। ১৯৭৪ সালে তৎকালিন সরকারের উদ্যোগে দিঘীটি পুনরায় সংস্কার করা হয়। বর্তমানে “দুর্গাসাগর দিঘীর উন্নয়ন ও পাখির অভয়ারন্য” নামে একটি প্রকল্পের অধিনে বরিশাল জেলা প্রশাসন দিঘীটির তত্ত্বাবধান করছে।

## বর্তমান অবস্থা
সম্পূর্ণ দিঘীটি উঁচু সীমানা প্রাচীর দিয়ে ঘেরা। এই দুই দিকে ‍প্রবেশের জন্য দুইটি গেট আছে। দিঘীর মাঝখানে জঙ্গলপূর্ণ একটি ছোট দ্বীপ আছে। শীতকালে এখানে অতিথি পাখির সমাগম হয়। চৈত্রমাসের অষ্টমী তিথীতে হিন্দু ধর্মালম্বীরা এখানে পবিত্র স্নানের উদ্দেশ্যে সমবেত হন।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের জলাশয়
বিষয়শ্রেণী:বাংলাদেশের হ্রদ
বিষয়শ্রেণী:বরিশাল বিভাগ
রাইংখ্যং নদী

**রেংখিয়াং নদী** বা **রাইংখ্যং নদী** বাংলাদেশের পূর্ব-পাহাড়ি অঞ্চলের রাঙ্গামাটি জেলার একটি নদী। খরস্রোতা নদীটির দৈর্ঘ্য , গড় প্রস্থ , এবং নদীটির প্রকৃতি সর্পিলাকার। ভারতের মিজোরাম রাজ্যের পূর্বাংশের পর্বতশ্রেণীর ক্ষুদ্র স্রোতধারা থেকে উৎপন্ন এই স্রোতধারাটি রাঙ্গামাটি জেলার রেংখিয়াং রিজার্ভ বনভূমির উচ্চতম অংশে মিলিত হয়ে রেংখিয়াং নদী গঠন করেছে। গহীন বনভূমির মধ্য দিয়ে প্রবাহিত নদীটি রেংখিয়াংমুখের প্রায় ৩০ কিমি উজানে রাঙ্গামাটির বিলাইছড়ি উপজেলার নিকট কাপ্তাই হ্রদে পতিত হয়েছে। বাংলাদেশ পানি উন্নয়ন বোর্ড বা "পাউবো" কর্তৃক রাংখাইন নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৪।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ
*

বিষয়শ্রেণী:রাঙ্গামাটি জেলার নদী
বিষয়শ্রেণী:বিলাইছড়ি উপজেলা
বিষয়শ্রেণী:কাপ্তাই উপজেলা
বিষয়শ্রেণী:রাঙামাটি সদর উপজেলা
আর্সি নদী

**আর্সি-নালিয়া নদী** বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ৫২ কিলোমিটার, গড় প্রস্থ ৮২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আর্সি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০১।

## উৎপত্তি ও প্রবাহ
**আর্সি-নালিয়া** নদীটি কুমিল্লা জেলার মুরাদনগর উপজেলার চাপিতলা ইউনিয়ন দিয়ে প্রবহমান বুড়ি নদীর শাখা থেকে উৎপত্তি লাভ করে উত্তর-পশ্চিম দিক বরাবর হোমনা উপজেলার পাশ দিয়ে প্রবাহিত হয়ে অতপর এই নদীর জলধারা ব্রাহ্মণবাড়িয়া জেলার বাঞ্ছারামপুর উপজেলার পুরনো তিতাস নদীতে গিয়ে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:কুমিল্লা জেলার নদী
ভূকৈলাস রাজবাড়ি

থাম্ব|ভূকৈলাস রাজবাড়ি কলকাতার খিদিরপুর অঞ্চলে অবস্থিত
**ভূকৈলাস রাজবাড়ি** কলকাতার খিদিরপুর অঞ্চলে অবস্থিত। রাজা জয়নারায়ণ ঘোষাল ১৭৮১ সালে এই রাজবাড়ি তৈরি করেন।

## ইতিহাস
রাজা জয়নারায়ণ ঘোষালের জমিদারি ছিল অধুনা ফোর্ট উইলিয়াম অঞ্চলে। কেল্লা তৈরির সময় উনি খিদিরপুরে জমি পান। সেখানে জঙ্গল কেটে বসতি বানান ঘোষালরা। ১০৮ বিঘার জমিতে বসতবাড়ি ছাড়াও গড়ে তোলা হয় শিব ও কুলদেবী ৺পাতিতপাবনী দুর্গার মন্দির। সেই সময় থেকেই গোটা সম্পত্তি কুলদেবী পতিতপাবনীর নামে দেবোত্তর করে দেওয়া হয়।

## তথ্যসূত্র

বিষয়শ্রেণী:কলকাতার ইতিহাস
ঘুংঘুর নদী

**ঘুংঘুর নদী** বাংলাদেশের দক্ষিণ-পূর্বাঞ্চলের কুমিল্লা ও  ব্রাহ্মণবাড়িয়া জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। স্থানীয়দের কাছে এটি ‘বড় খাল’ হিসেবে বেশি পরিচিত।  বাংলাদেশ পানি উন্নয়ন বোর্ড বা "পাউবো" কর্তৃক ঘুংঘুর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৫।

## উৎপত্তি ও প্রবাহ
**ঘুংঘুর নদীর** উৎপত্তিস্থল কুমিল্লা আদর্শ সদর উপজেলার পাঁচথুবি ইউনিয়নের সীমান্তবর্তী হানকীজ্বলা গ্রামের নিম্নাঞ্চল। সেখান থেকে উৎপত্তি লাভ করে উত্তর-পশ্চিম দিক বরাবর বুড়িচং ও ব্রাহ্মণপাড়া উপজেলা অতিক্রম করে ব্রাহ্মণবাড়িয়া জেলার কসবা উপজেলার মন্দভাগ বাজারের নিকট এসে সালদা নদীতে পতিত হয়েছে।

## ইতিহাস
ঘুংঘুর নদীর প্রকৃত ইতিহাস নিশ্চিত নয়। এই নদীর নামকরণের পিছনে অনেক মতামত থাকলেও কোনো এক বিখ্যাত নর্তকীর পায়ের ঘুংঘুরের ইতিহাসটি বেশি জোরালো।

কালের পরিক্রমায় নদীটি নালা বা মরা নদীর সরূপ রূপান্তর হয়ে পড়েছিল। তখন আইয়ুব খান শাসনামলে উক্ত নদীর পুনঃখনন কাজ সম্পন্ন হয়। তখন থেকে ফিরে পায় তার হারানো যৌবন। বর্ষায় সে পূর্ণ যৌবনা, শরতে মধ্যবয়সী আর শীত আর বসন্তে বার্ধক্য। এই তার চিরন্তন রূপ।

## অন্যান্য তথ্য
ঘুংঘুর নদীর অববাহিকার আয়তন ১৫১ বর্গ কি.মি.। নদীটির কোন শাখা-নদী বা উপ-নদী নেই। তবে হিন্দুরী খাল লড়িবাগ গ্রামের নিকট ঘুংঘুর নদীতে মিশেছে। নদীতে বর্ষাকালে অর্থাৎ জুলাই-সেপ্টেম্বর মাসে পানি প্রবাহ অনেক বেড়ে যায় এবং স্থানে স্থানে নদীর পাড় উপচে পানি দুই পাশের প্লাবন ভূমি দিয়ে প্রবাহিত হয়।https://ims.cegisbd.com/rims/RiverInfo/RiverDetailsFull?HZone=5&Rivers=805

উল্লেখ্য যে, ২০২৩ সালের প্রথম দিক দিয়েও নদীটি সর্বশেষ পুনঃখনন করা হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:ভারতের নদী
বিষয়শ্রেণী:কুমিল্লা জেলার নদী
বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:কসবা উপজেলা
ছোট ফেনী নদী

**ছোট ফেনী বা পুরনো ডাকাতিয়া নদী** বাংলাদেশের দক্ষিণ-পূর্বাঞ্চলের কুমিল্লা, ফেনী ও নোয়াখালী জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ১৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক এই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৬।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:কুমিল্লা জেলার নদী
বিষয়শ্রেণী:ফেনী জেলার নদী
বিষয়শ্রেণী:নোয়াখালী জেলার নদী
ওয়ান

**ওয়ান** হল বিরসা দাশগুপ্ত পরিচালিত একটি ভারতীয় বাংলা অ্যাকশন থ্রিলার ছবি। এর চিত্রনাট্য লিখেছেন অভিমন্যু মুখোপাধ্যায়। শ্রী ভেঙ্কটেশ ফিল্মস-এর অধীনে শ্রীকান্ত মোহতা ও মহেন্দ্র সোনি প্রযোজিত ছবিটিতে মুখ্য চরিত্রে অভিনয় করেছেন প্রসেনজিৎ চট্টোপাধ্যায়, যশ দাশগুপ্ত এবং নুসরাত জাহান। 

চলচ্চিত্রটিতে সুরকার হিসেবে কাজ করেছেন অরিন্দম চট্টোপাধ্যায়। নির্মাতাদের অফিশিয়াল টুইটার অ্যাকাউন্টে চলচ্চিত্রটির অফিশিয়াল পোস্টার প্রকাশ করা হয়। ২০১৭-য় পয়লা বৈশাখ উপলক্ষে ছবিটি মুক্তি পেয়েছে। এটি তামিল চলচ্চিত্র *থানি ওরুবন*-এর পুনঃনির্মাণ। এর আগে তেলুগুতে *ধ্রুব* নাম দিয়ে মূল ছবিটির পুনঃনির্মাণ করা হয়েছে।

## কাহিনী

রণজয় এবং তার বন্ধুরা প্রশিক্ষণার্থী পুলিশ সদস্য যারা রাতে স্বনিযুক্ত ভিজিল্যান্টসও হন। আদিত্য সেন, একজন ব্যতিক্রমী ধূর্ত ও বিড়ম্বিত ব্যবসায়ী, একটি ফার্মাসিউটিক্যাল সাম্রাজ্যের মালিক এবং পরিচালনা করেন জাতীয় মাফিয়া এবং চুক্তি হত্যাকারী আদিত্যর কথায় কাজ করে। রণজয় তার তীক্ষ্ণ চিন্তাভাবনা এবং প্রবৃত্তি দিয়ে আদিত্যকে সন্দেহজনক বলে মনে হচ্ছে বেশ কয়েকটি আপাতদৃষ্টিতে সংযুক্ত সংঘবদ্ধ অপরাধমূলক ঘটনা, যার জন্য তিনি গোপনে একটি অনানুষ্ঠানিক তদন্ত করেন। আদিত্য যখন তার উদ্দেশ্য সম্পর্কে সন্দেহজনক হয়ে ওঠে এবং ঝামেলা বাধে এবং রণজয়ের বন্ধু অভিজিৎকে খুন করে ফেলেছিল সে একজন সৎ পুলিশ। পরবর্তী রণজয় দেখতে পেয়েছে যে আদিত্য স্যাটেলাইট যোগাযোগের মাধ্যমে তার সমস্ত পরিকল্পনা করতে সক্ষম হয়েছিল এবং তিনি রণজয়কে ভিকিকে হত্যা করতে ভুল নির্দেশনা দিয়েছিলেন। পরে রণজয় আদিত্যের বিরুদ্ধে সমস্ত প্রমাণ সংগ্রহ করেছিলেন এবং সম্পূর্ণরূপে তাকে ছিন্নভিন্ন করে দেন।

## অভিনয়

* যশ দাশগুপ্ত - আইপিএস রণজয় বসু
* নুসরাত জাহান - মেঘা
* প্রসেনজিৎ চট্টোপাধ্যায় - আদিত্য সেন
* অর্জুন চক্রবর্তী - আইপিএস অভিজিৎ
* র‍্যাচেল হোয়াইট
* অভিষেক বসু
* রাজীব বসু
* ভরত কল
* আরিয়ান রায় - ভিকি
* সুপ্রিয় দত্ত
* রজত গঙ্গোপাধ্যায়

## সংগীত
বিভিন্ন শিল্পী ওয়ান-এর গান গেয়েছেন। সবগুলি গানেরই সুরকার অরিন্দম চট্টোপাধ্যায়। ৫ই মার্চ, ২০১৭-য় ছবির প্রথম গান *আলাদিন* মুক্তি পায়।

## নির্মাণ
তনি ওরুবনের সাফল্যে স্থির কর করা হয়েছিল, ছবিটিকে তেলুগু ও বাংলায় পুনঃনির্মাণ করা হয়। শ্রী ভেঙ্কটেশ ফিল্মস প্রধান চরিত্র হিসেবে প্রসেনজিৎ চট্টোপাধ্যায় আর জিৎকে বেছে নিয়েছিল। কিন্তু এই পরিকল্পনা সফল হয়নি, কারণ ২০১৭-র ১২ই জানুয়ারি রিপোর্ট করা হয়, পরিচালক বিরসা দাশগুপ্ত প্রধান চরিত্রে যশ দাশগুপ্ত (এঁর সাথেই বিরসা তার প্রথম ছবি করেন) আর নুসরাত জাহানকে পছন্দ করেছেন। এই সময় বিরসা ছবিটির জন্য খলনায়ক খুঁজছিলেন। জল্পনা চলছিল, খলনায়কের চরিত্রে সম্ভবত কোনো প্রথম সারির অভিনেতা থাকবেন, এ নিয়ে তুমুল চর্চা হয়। ২০১৬-র নভেম্বরে জানানো হয়, প্রসেনজিৎ চট্টোপাধ্যায়, যিনি প্রথমে ওই চরিত্রেই মনোনীত হয়েছিলেন, তিনিই খলনায়কের ভূমিকায় অভিনয় করছেন। বিরসা প্রসেনজিৎ অভিনীত চরিত্রটিকে "দুশ্চরিত্রের নায়ক" (The hero in a negative role) হিসেবে আখ্যা দেন।

## তথ্যসূত্র

বিষয়শ্রেণী:২০১৭-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৭-এর মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:বিরসা দাশগুপ্ত পরিচালিত চলচ্চিত্র
বিষয়শ্রেণী:তামিল চলচ্চিত্রের বাংলা পুনর্নির্মাণ
ফুলমণি ও করুণার বিবরণ

**ফুল মণি ও করুণার বিবরণ** (একজন অবাঙ্গালী দ্বারা বাংলায় লিখিত) প্রথম বাংলা উপন্যাস যেটি রচনা করেন হানা ক্যাথেরিন মুলেন্স। এটি ১৮৫২ সালে প্রকাশিত হয়। একটি খ্রীস্টান পরিবারের ঘটনাকে এই গ্রন্থটিতে তুলে ধরা হয়। মুলেন্সের বাংলা ভাষায় দক্ষতা ছিল অসাধারণ। তবে উপন্যাস হিসেবে এটাকে সার্থক বলা যায় না। তা ছাড়া ‘ফুলমনি ও করুণার বিবরণ’ গ্রন্থটি মূলত একটি ইংরেজি গল্পের ছায়া অবলম্বনে রচিত। কাহিনীপট নিরস হওয়ায় এটি চিত্তাকর্ষক হতে পারেনি।  এর তুলনায় ‘আলালের ঘরের দুলাল’ কাহিনী সৃষ্টিতে অনেক বেশি সার্থক।  তাই আলালের ঘরের দুলাল গ্রন্থটিকেই সেই সময় বাংলা সাহিত্যের সর্ব প্রথম উপন্যাস হিসেবে চিহ্নিত করা হয়।

## তথ্যসূত্র

বিষয়শ্রেণী:১৮৫২-এর বই
হাসনাবাদ

**হাসনাবাদ** হল পশ্চিমবঙ্গের উত্তর চব্বিশ পরগনা জেলার হাসনাবাদ সমষ্টি উন্নয়ন ব্লক-এর একটি গ্রাম ও গ্রাম পঞ্চায়েত। এই বাজার এলাকাটি ইছামতি নদী ও কাঠাখালি নদীর তীরে অবস্থিত। এখানে হাসনাবাদ সমষ্টি উন্নয়ন ব্লকের সদর দপ্তর অবস্থিত।

## ভূগোল উপাত্ত
হাসনাবাদ ২২.৩৫ ডিগ্রি উত্তর ও ৮৮.৫৫ ডিগ্রি পূর্বে অবস্থিত।।সমুদ্র সমতল থেকে হাসনাবাদ ৭ মিটার উচু।

## জনসংখ্যা
২০১১ সালের জন গননায় হাসনাবাদের মোট জনসংখ্যা হয়েছে ৩৪১২ জন। এর মধ্যে ১৮৬৩ জন পুরুষ ও ১৫৪৯ জন মহিলা।গ্রামটিতো মোট পরিবারের সংখ্যা ৮৫৬ টি।এই গ্রামে ৩২০ টি ০ থেকে ৬ বছরের শিশু রয়েছে।এর মধ্যে কন্যা শিশু ১৩৯ টি ও পুত্র শিশু ১৮১ টি।এখানে সাক্ষরতার হার ৮৫.৪৫ শতাংশ।এখানে কর্মক্ষম মানুষের সংখ্যা ১৫৩০ জন।

## শিক্ষাব্যবস্থা
হাসনাবাদে উচ্চ বিদ্যালয় ও একাধিক প্রথমিক বিদ্যালয় রয়েছে।
* হাসনাবাদ ডিপি ইন্সটিটিউট
* হাসনাবাদ ডিপি এফ পি বিদ্যালয়
* হাসনাবাদ  এফ পি বিদ্যালয়
* হাসনাবাদ নাগেন্দ্র  এফ পি বিদ্যালয়
* হাসনাবাদ উচ্চ বিদ্যালয়।

## যোগাযোগ

### সড়ক
হাসনাবাদের মধ্যে দিয়ে রাজ্য সড়ক ২ বিস্তৃত। টাকি-হাসনাবাদ সড়ক ও একটি গুরুত্বপূর্ণ সড়ক এই এলাকার।হাসনাবাদ থেকে বসিরহাট, বারাসাত ও কলকাতার মধ্যে বাস পরিসেবা চালু রয়েছে।এছাড়া সল্প দূরত্বের জন্য রয়েছে অটোরিক্সা ও টোট পরিসেভা। হাসনাবাদের সঙ্গে হিঙ্গলগঞ্জের সরাসরি যোগাযোগ গড়ে তোলার লক্ষ্যে কাঠাখালি নদীতে কাঠাখালি সেতুর নির্মাণ কার্য চলছে।

### রেল
হাসনাবাদ রেলওয়ে স্টেশন  হল কলকাতা শহরতলি রেল এর একটি টার্মিনাল স্টেশন যা বারাসত-হাসনাবাদ শাখায় অবস্থিত। এই স্টেশনটিতে ৩ টি প্লাটফর্ম রয়েছে। স্টেশনটি শিয়ালদহ থেকে ৭৫ কিলোমিটার ও বারাসত থেকে ৫২ কিলোমিটার দূরত্বে অবস্থিত। এটি হাসনাবাদ ও হাসনাবাদ এর পার্শ্ববর্তী এলাকাগুলোতে রেল পরিষেবা প্রদান করে থাকে। এই স্টেশন থেকে বারাসাত ও শিয়ালদহ লোকাল ট্রেন চলাচল করে। এই এলাকার মানুষের কাছে এই লোকাল ট্রেন কলকাতায় যাতায়াতের গুরুত্বপূর্ণ মাধ্যম হিসাবে বিবেচিত হয়।

### জলপথ

এই এলাকার পূর্বে রয়েছে ইছামতি এবং দক্ষিণে কাঠাখালি নদী, ফলে এই এলাকার যোগাযোগ ব্যবস্থায় জলপথ খুবই গুরুত্বপূর্ণ মাধ্যম। হাসনাবাদ থেকে কাঠাখালি নদীতে ফেরি চলাচল করে হিঙ্গলগঞ্জে চলাচল করার জন্য।

## আরও দেখুন
* কাঠাখালি সেতু
* হাসনাবাদ সমষ্টি উন্নয়ন ব্লক

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার গ্রাম
বিষয়শ্রেণী:উত্তর চব্বিশ পরগনা জেলার গ্রাম
কর্তব্য পথ

[থাম্ব|[রাইসিনা হিল থেকে কর্তব্য পথ এবং শেষ প্রান্তে অবস্থিত ইন্ডিয়া গেট]]
[থাম্ব|কর্তব্য পথের পূর্বপ্রান্তে অবস্থিত [ইন্ডিয়া গেট]]
[থাম্ব|কর্তব্য পথের পশ্চিম প্রান্তে অবস্থিত [রাষ্ট্রপতি ভবন, ভারত|রাষ্ট্রপতি ভবন]]
**কর্তব্য পথ** (, পূর্বনাম **রাজপথ** এবং **কিংসওয়ে**) হল আড়ম্বরপূর্ণ বৃক্ষরাশি ঘেরা একটি প্রশস্ত পথ যা ভারতের রাজধানী নয়াদিল্লিতে অবস্থিত। রাস্তাটি রাষ্ট্রপতি ভবন থেকে বিজয় চক এবং ইন্ডিয়া গেট থেকে ধ্যানচাঁদ জাতীয় স্টেডিয়াম পর্যন্ত বিস্তৃত। পথটির উভয় দিকই বিশাল বনভূমি, খাল এবং বৃক্ষরাশি দ্বারা পরিবেষ্টিত। এটিকে ভারতের একটি গুরুত্বপূর্ণ পথ হিসাবে বিবেচনা করা হয় যেখানে ২৬ জানুয়ারি ভারতের প্রজাতন্ত্র দিবসের বার্ষিক কুচকাওয়াজ হয়ে থাকে।

## নামকরণ
নির্মিত হওয়ার সময় ভারতের সম্রাট পঞ্চম জর্জের নামানুসারে রাস্তাটির নাম কিংসওয়ে () রাখা হয়েছিল। পঞ্চম জর্জ ১৯১১ সালে দিল্লি ভ্রমণ করছিলেন এবং কলকাতা থেকে রাজধানী পরিবর্তনের সিদ্ধান্ত ঘোষণা করেছিলেন। ভারতের স্বাধীনতার পর রাস্তাটির নাম রাজপথ () রাখা হয়েছিল, যা ছিল ইংরেজি নামেরই আক্ষরিক অনুবাদ।

২০২২ সালের সেপ্টেম্বর মাসে সেন্ট্রাল ভিস্তা পুনর্নির্মাণ প্রকল্পের অধীনে রাস্তাটির পুনর্নির্মিত হয়েছিল এবং নিউ দিল্লি মিউনিসিপ্যাল কাউন্সিল (এনডিএমসি) কর্তৃক রাস্তাটির নাম কর্তব্য পথ রাখা হয়েছিল। ৮ সেপ্টেম্বরে কর্তব্য পথ উদ্বোধনের পর ভারতের প্রধানমন্ত্রী নরেন্দ্র মোদীর বলেছিলেন, কিংসওয়ে বা রাজপথ নামটি ছিল দাসত্বের প্রতীক, তাই রাস্তার নাম পরিবর্তের করা হয়েছিল।

## ল্যান্ডমার্ক
* রাষ্ট্রপতি ভবন – ভারতের রাষ্ট্রপতির সরকারি ঠিকানা। ভারতের স্বাধীনতার আগে এটি ভারতের ভাইসরয়দের ঠিকানা ছিল।
* সচিবালয় ভবন – এটি উত্তর ও দক্ষিণ ব্লক দ্বারা গঠিত। উত্তর ব্লকে গৃহ ও অর্থ মন্ত্রকদের কার্যালয় অবস্থিত। দক্ষিণ ব্লকে বিদেশ ও প্রতিরক্ষা মন্ত্রকদের কার্যালয় অবস্থিত। অন্যান্য গুরুত্বপূর্ণ কার্যালয়ও (যেমন প্রধানমন্ত্রীর কিছু কার্যালয়) এই সচিবালয় ভবনে অবস্থিত।
* ইন্ডিয়া গেট – ভারতের যুদ্ধ স্মারক, যা প্রথম বিশ্বযুদ্ধ ও দ্বিতীয় ইঙ্গ-আফগান যুদ্ধে মৃতদের স্মৃতিতে নির্মিত।

## তথ্যসূত্র

## বহিঃসংযোগ

বিষয়শ্রেণী:নয়াদিল্লির রাস্তা
বিষয়শ্রেণী:দিল্লির দর্শনীয় স্থান
বিষয়শ্রেণী:নয়াদিল্লি
বিষয়শ্রেণী:দিল্লির সড়ক
সিছুয়ান

থাম্ব|সিচুয়ানের রাজধানী, চেংডু।
**সিছুয়ান** গণপ্রজাতন্ত্রী চীনের একটি প্রদেশ। প্রদেশটি চীনের দক্ষিণ-পশ্চিম অংশে অবস্থিত। ভৌগলিকভাবে প্রদেশটি সিছুয়ান নিম্নভূমির প্রায় পুরোটা জুড়ে অবস্থিত, যার পশ্চিমে হিমালয় পর্বতমালা, উত্তরে তাবা পর্বতমালা এবং পূর্বে ইউনকুই পর্বতমালা। সিছুয়ান প্রদেশের রাজধানীর নাম ছেংতু।

প্রাচীনকালে সিছুয়ান অঞ্চলে পা এবং শু নামক দুইটি রাজ্য অবস্থিত ছিল। পরবর্তীতে ছিন রাজ্য এগুলিকে বিজয় করে নিজের অবস্থান দৃঢ় করে এবং চীনের প্রথম সম্রাটের চীন একত্রীকরণ প্রক্রিয়াকে ত্বরান্বিত করে। তিন রাজ্যের শাসনামলে লিউ পেইয়ের শু-এর ভিত্তি ছিল সিছুয়ান। ১৭শ শতকে ছাং শিয়েনচুং-এর বিদ্রোহে অঞ্চলটির ব্যাপক ধ্বংসসাধন হয়। কিন্তু মাঞ্চুরা অঞ্চলটি দখল করার পর ১৯শ শতকে এসে প্রদেশটি  চীনের সবচেয়ে উৎপাদনশীল অঞ্চলে পরিণত হয়।  ২য় বিশ্বযুদ্ধের সময় ছুংছিং তৎকালীন চীন প্রজাতন্ত্রের অস্থায়ী রাজধানী ছিল, ফলে জাপানিরা এর উপর ব্যাপক বোমাবর্ষণ করে। চীনের গৃহযুদ্ধের সময় সিছুয়ান প্রায় সবার শেষে সাম্যবাদীদের করায়ত্ত হয়। একে চার ভাগে ভাগ করে দেওয়া হয়। ১৯৫৯-৬১ সালে চীনের মহাদুর্ভিক্ষ পর্যায়ে সিছুয়ানের অনেক ক্ষতি হয়। কিন্তু তখনও এটি চীনের সবচেয়ে জনবহুল প্রদেশ ছিল। ১৯৯৭ সালে ছোংছিং পৌরসভাটিকে প্রদেশ থেকে আলাদা করে দেওয়া হয়।

সিছুয়ানের লোকেরা ম্যান্ডারিন ভাষার একটি স্থানীয় উপভাষা সিছুয়ানীয় ম্যান্ডারিন ভাষায় কথা বলে। এই ভাষাটি মিং রাজবংশের শাসনামলে ধীরে ধীরে রূপ পায় এবং বর্তমানে এতে প্রায় ১২ কোটি লোক কথা বলে (বিশ্বের ১০ম সর্বাধিক কথিত ভাষা হতে পারত)। সিছুয়ানের জলবায়ু উষ্ণ ও আর্দ্র। এখানকার লোকেরা ঝালযুক্ত রান্না খেতে পছন্দ করে। আধুনিক কালে এসে সিছুয়ানের নিজস্ব মরিচের পরিবর্তে মেক্সিকো থেকে আমদানিকৃত মরিচ দিয়ে রান্না করা হয়।  সিছুয়ান রন্ধনপ্রণালীর সবচেয়ে বেশি বিখ্যাত দুইটি পদ হল কুং পাও মুরগী এবং মাপো তোফু।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
পুরনো তিতাস নদী

**পুরনো তিতাস নদী** বা **তিতাস নদী (নরসিংদী সদর-বাঞ্ছারামপুর-হোমনা)** বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ১১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো তিতাস নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১০।

## উৎপত্তি ও প্রবাহ
পুরনো তিতাস নদীটি নরসিংদী সদর উপজেলার আলোকবালী ইউনিয়নের নিকট মেঘনা নদী হতে উৎপত্তি লাভ করে নবীনগর উপজেলার ছলিমগঞ্জ ইউনিয়ন দিয়ে ব্রাহ্মণবাড়িয়ায় প্রবেশ করে। তারপর দক্ষিণ দিক বরাবর বাঞ্ছারামপুর ও হোমনা উপজেলা শহরের পাশ দিয়ে প্রবাহিত হয়ে আবার মেঘনা নদীতে পতিত হয়েছে।  

## উপনদী ও শাখানদী
পুরনো তিতাস নদীর একমাত্র উপনদী হলো আর্সি-নালিয়া। এর কোনো শাখানদী নেই। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:কুমিল্লা জেলার নদী
বিষয়শ্রেণী:নরসিংদী জেলার নদী
দীপনির্বাণ

**দীপনির্বাণ** ১৮৭৬ সালে প্রকাশিত স্বর্ণকুমারী দেবী লিখিত একটি উপন্যাস। এটি ছিল স্বর্ণকুমারী দেবীর প্রথম উপন্যাস। এটি কোন বাঙ্গালী নারীর লেখা প্রথম উপন্যাস। ১৮৫২ সালে হানা ক্যাথরিন মুলেনস তার ফুলমণি ও করুণার বৃত্তান্ত প্রকাশ করে বাংলা ভাষার প্রথম ঔপন্যাসিকের মর্যাদা লাভ করেন। দীপনির্বাণ ছিল জাতীয়তাবাদী ভাবে অনুপ্রাণিত এক উপন্যাস।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:১৮৭৬-এর উপন্যাস
পেলকা

**পেলকা** বা  **প্যালকা** হল এক ধরনের স্যুপ জাতীয় খাবার। যার প্রধান উপকরণ শাক বা পাতা সবজি। প্রাচীন উত্তরবঙ্গ বা এখনকার বাংলাদেশের উত্তরাঞ্চল (বৃহত্তর রংপুর বিভাগ), ভারতের জলপাইগুড়ি ও কুচবিহার জেলাসহ আসামের গোয়ালপাড়া এলাকায় এ খাবার খুবই জনপ্রিয়। প্রাথমিক ভাবে নাপা শাকের ঝোল খাওয়া এলাকায় (নীলফামারী জেলায়) এর উৎপত্তি হলেও এখন সমগ্র অঞ্চলে এর ব্যপ্তি।

## উপকরণ
বিভিন্ন শাক যেমনঃ নাপা শাক, সজনে পাতা, কচু পাতা, পুইশাক, কুমড়া শাক, বথুয়া, কাকড়ি, বাবরি, সলুক, ধনিয়া, পেয়াজ, রসুন, মরিচ, লবণ ও খাবার সোডা ব্যবহৃত হয়। যদিও এলাকা বা ব্যক্তির পছন্দ ভেদে উপকরণের কমবেশি বা তারতম্য ঘটে।

## প্রক্রিয়া
বিভিন্ন শাক পরিষ্কার করে একসঙ্গে পাতিলে নেয়া হয়। এরপর পরিমাণ মতো লবণ, কাঁচামরিচ, পানি এবং সামান্য খাবার সোডা এক সাথে মেশানো হয়। এরপর হাড়িতে ঢাকনা দিয়ে জ্বাল দেয়া হয়। মাঝে মাঝে নেড়ে দেয়া হয়। পেলকার উল্লেখযোগ্য বৈশিষ্ট্য হচ্চে এটি রান্না করতে কোনো তেল ব্যবহার করা হয় না। খাবার সোডা শাককে খুব ভালো ভাবে সিদ্ধ হতে সাহায্য করে।

## প্রকারভেদ
* নাপা শাকের পেলকা — যে পেলকাতে নাপা শাককে প্রাধান্য দেওয়া হয়। 
* সজনে পাতার পেলকা বা শোলকা — যে পেলকাতে সজনে পাতাকে প্রাধান্য দেওয়া হয় এবং অন্যান্য উপকরণ থাকে গৌণ।

## তথ্যসূত্র

বিষয়শ্রেণী:শাক
বিষয়শ্রেণী:বাংলাদেশী রন্ধনশৈলী
বিষয়শ্রেণী:উত্তরবঙ্গের রন্ধনশৈলী
রাজীব গান্ধী আন্তর্জাতিক ক্রিকেট স্টেডিয়াম

**রাজীব গান্ধী আন্তর্জাতিক ক্রিকেট স্টেডিয়াম** (, ) হচ্ছে হায়দ্রাবাদ, তেলেঙ্গানা, ভারতে অবস্থিত একটি আন্তজার্তিক ক্রিকেট স্টেডিয়াম এবং এটি হায়দ্রাবাদ ক্রিকেট অ্যাসোসিয়েশন এর স্বাগতিক মাঠ। এটি উপ্পাল নামক স্থানে অবস্থিত। ধারণক্ষমতার বিচারে এটি **ভারতের দ্বিতীয় বৃহত্তম সক্রিয় ক্রিকেট মাঠ**। এ স্টেডিয়ামের আয়তন । ভিভিএস লক্ষ্মণ এর অবসরের পরে, হায়দ্রাবাদ ক্রিকেট সংস্থা তাদের রাজ্যের গর্বিত এই ক্রিকেটারকে সম্মান জানানোর লক্ষ্যে মাঠের উত্তর-শেষ প্রান্ত তার নামানুসারে নামাঙ্কিত করেছে।

## পরিকাঠামো
* লাল বাহাদুর শাস্ত্রী স্টেডিয়াম এর আধুনিক বিকল্প হিসেবে আরো বেশি আসন বিশিষ্ট এই স্টেডিয়াম গড়ে তোলা হয়। 
* এটি ৫৫,০০০ দর্শক ধারনক্ষমতা সম্পূর্ণসহ সর্বোচ্চ ৬৫,০০০ দর্শক এতে খেলা উপভোগ করতে পারে। এ স্টেডিয়ামের আয়তন ১৬ একর (৬৫,০০০ মি২)। ভিভিএস লক্ষ্মণের অবসরের পরে, হায়দ্রাবাদ ক্রিকেট সংস্থা তাদের রাজ্যের গর্বিত এই ক্রিকেটারকে সম্মান জানানোর লক্ষ্যে মাঠের উত্তর-শেষ প্রান্ত তার নামানুসারে নামাঙ্কিত করেছে।
* দিবা-রাত্রির ম্যাচে আলোর জন্য ৬টি টাওয়ারে ফ্লাড লাইটের ব্যবস্থা রয়েছে ৷

## টেস্ট
ভারতের নবীনতম টেস্ট স্টেডিয়ামগুলোর একটি এটি। এখনো অব্দি ৪ টি টেস্ট ম্যাচ হয়েছে। সেগুলি যথাক্রমে প্রথম ২টি নিউজিল্যান্ড, অস্ট্রেলিয়া ও বাংলাদেশের বিরুদ্ধে।

## এক দিবসীয়
এখনো অব্দি ৫ টি ম্যাচ হয়েছে। ভারত তার ৩টি ম্যাচ এ হেরেছে। এখনো অব্দি ২টি অএশীয় দেশ ভারতের বিরুদ্ধে এই মাঠে জয় পেয়েছে।

### ২০০৫ দক্ষিণ আফ্রিকার ভারত সফর
### ২০০৭ অস্ট্রেলিয়ার ভারত সফর
এই ম্যাচে প্রথমে ব্যাট করে অস্ট্রেলিয়া। ম্যাথু হেইডেন, মাইকেল ক্লার্ক ও অ্যান্ড্রু সাইমন্ডস-এর সৌজন্যে ২৯০ রান তোলে। জবাবে ব্রেট লি-র দুরন্ত বোলিংয়ে ১৩ রানে ৩ উইকেট হারিয়ে চাপে পরে যায় ভারত। যুবরাজ সিং একক ভাবে ভালো খেললেও লি ও ব্র্যাড হগ-এর বোলিংয়ে ২৪৩ রানে গুটিয়ে যায় ভারত।

### ২০০৯ অস্ট্রেলিয়ার ভারত সফর
এই ম্যাচে প্রথমে ব্যাট করে অস্ট্রেলিয়া। শেন ওয়াটসন, শন মার্শ ও ক্যামেরন হোয়াইট-এর সৌজন্যে ৩৫০ রান তোলে। শচীন তেন্ডুলকর শুরু থেকে প্রতিরোধ গড়ে তুললেও যোগ্য সংগদ পাননি। ১৭৫ রান করে নিজের **কেরিয়ারের ৩য় সর্বোচ্চ ইনিংস**টি খেলেন। ক্লিন্ট ম্যাককে ও শেন ওয়াটসন-এর বোলিংয়ে পর পর উইকেট হারাতে থাকে ভারত। ১৮ বলে ১৯ রান বাকি থাকতে সচিন আউট হয়ে যান। কিছু পর নবাগত রবীন্দ্র জাদেজা রান আউট হয়ে যায় ও ভারত ৩ রানে ম্যাচটি হারে।

### ২০১১ ইংল্যান্ডের ভারত সফর
### ২০১৪ শ্রীলংকার ভারত সফর

## টি ২০
২০১৭ র অক্টোবর মাসে অস্ট্রেলিয়ার সঙ্গে এই মাঠে প্রথম একটি টি ২০ আয়োজনের সূচি থাকলেও তা বৃষ্টির জন্য বাতিল হয়ে যায়।

## চিত্র

## তথ্যসূত্র

## বহিঃসংযোগ

* ক্রিকইনফো ওয়েবসাইট - নিচের পাতা
* হায়দ্রাবাদের নতূন স্টেডিয়ামের গল্প

বিষয়শ্রেণী:ভারতের টেস্ট ক্রিকেট মাঠ
বিষয়শ্রেণী:২০০৩-এ অন্ধ্রপ্রদেশে প্রতিষ্ঠিত
বিষয়শ্রেণী:২০২৩ ক্রিকেট বিশ্বকাপের স্টেডিয়াম
ভাঁট

[thumb|[সাভার উপজেলা|সাভারের বিরুলিয়ায় প্রস্ফুটিত ভাঁট ফুল]]
right|thumb

**ভাঁট**, **ভাইট**, **বনজুঁই** বা **ঘেটু** গুল্মজাতীয় বহুবর্ষজীবী সপুষ্পক উদ্ভিদ। বৈজ্ঞানিক নাম *Clerondendron viscosum*। এটি গ্রামবাংলার অতি পরিচিত একটি বুনো উদ্ভিদ।

## বিস্তৃতি
ভারতবর্ষ, বাংলাদেশ ও মায়ানমার অঞ্চল এদের আদি নিবাস।

## বর্ণনা
ভাঁট গাছের প্রধান কাণ্ড সোজাভাবে দণ্ডায়মান, সাধারণত ২ থেকে ৪ মিটার লম্বা হয়। পাতা ৪ থেকে ৭ ইঞ্চি লম্বা হয়। দেখতে কিছুটা পানপাতার আকৃতির ও খসখসে। ডালের শীর্ষে পুষ্পদণ্ডে ফুল ফোটে। পাপড়ির রং সাদা এবং এতে বেগুনি রঙের মিশেল আছে। বসন্ত থেকে গ্রীষ্ম অবধি ফুল ফোটে। এই ফুলের রয়েছে মিষ্টি সৌরভ। ফুল ফোটার পর মৌমাছিরা ভাঁট ফুলের মধু সংগ্রহ করে। গ্রামের মেঠো পথের ধারে, পতিত জমির কাছে এরা জন্মে থাকে এবং কোনরূপ যত্ন ছাড়াই প্রাকৃতিকভাবে বেড়ে ওঠে। এছাড়াও পাহাড়ি বনের চূড়ায় এবং পাহাড়ি ছড়ার পাশে এদের উপস্থিতি বিশেষভাবে লক্ষনীয়।

## ব্যবহার
ভাঁট গাছ ঔষধি গুণসম্পন্ন উদ্ভিদ। এর পাতার রস শিশুর জ্বর দূর করে। এছাড়াও সনাতন ধর্মালম্বীরা ভাঁট ফুল দিয়ে ভাঁটি পূজার আয়োজন করে থাকে।

## ঔষধি গুণাগুন
এতে প্রচুর পরিমাণে ফ্ল্যাভোনয়েড থাকে। ফ্ল্যাভোনয়েড থাকার জন্য এটি ক্যানসার দমনে সহায়ক। এছাড়াও কৃমি, চুলকানি,
কোলেস্টেরল, ব্লাড সুগার ও উদরাময় প্রভৃতি রোগ নিরাময়ে এটি সাহায্য করে। তবে এটি খুব বেশি স্বীকৃত নয়।

## বাংলা সাহিত্যে ভাঁট
জীবনানন্দ দাশের একটি কবিতায় ভাঁট গাছের প্রসঙ্গ এসেছে,

## চিত্রশালা

ফুলসহ ভাঁট গাছ Clerondendron viscosum.2.jpg|ফুল ও পাতাসহ ভাঁট গাছ
ফুলসহ ভাঁট গাছ Clerondendron viscosum.3.jpg|ভাঁট ফুল
File:ভাটি গাছ.jpg|ভাঁট গাছের সমাহার



## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ভেষজ ঔষধবিজ্ঞান
বিষয়শ্রেণী:এশিয়ার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
হারুন (নবি)

**হারুণ** বা **অ্যারন** ( *′Ahărōn*; , ), যিনি **যাজক হারোণ** () বা **লেবীয় হারোণ** () নামেও পরিচিত, ছিলেন অব্রাহামীয় ধর্মসমূহের একজন ভাববাদী বা নবী, মহাযাজক এবং মোশির বড় ভাই। তার ভাই মুসার পাশাপাশি হারুণ সংক্রান্ত তথ্য কেবল বাইবেল ও কোরআনের মতো ধর্মগ্রন্থ থেকে প্রাপ্ত।

ইসলামে তিনি হারুন হিসেবে পরিচিত এবং তাঁকে মুসার কনিষ্ঠ ভ্রাতা হিসাবে বর্ণনা করা হয়েছে। কোরআনে তাঁকে নবী হিসাবে উল্লেখ করা হয়েছে। মুসার মতো হারুণ মিসর দেশের রাজপ্রাসাদে বেড়ে ওঠেননি। মুসা যখন ফেরাউনের সাথে বিবাদে জড়িয়ে পড়েন তখন হারুণ তার মুখপাত্র হিসাবে দায়িত্ব পালন করেছিলেন। তোরাহ গ্রন্থের মাধ্যমে আল্লাহ হারুনকে নবী হিসাবে ঘোষণা করেন। সেই সাথে হারুণ ইস্রায়েলীয় জাতির প্রথম মহাযাজক হিসাবে নিযুক্ত হন। ইস্রায়েলীয়রা উত্তর যর্দন নদী পার হবার পূর্বেই হারুণ মারা যান। তাঁকে ইদোম দেশের সীমার নিকটস্থ হোর পর্বতে সমাহিত করা হয়। অন্য সূত্র অনুসারে তিনি মোষেরোতে মারা যান বলে জানা যায়। বাইবেলের নূতন নিয়মেও হারুণের উল্লেখ রয়েছে।

## হিব্রু বাইবেলে অ্যারন
বুক অব এক্সডাস অনুসারে, অ্যারনের প্রধান কাজ ছিল মোজেসকে সাহায্য করা। মোজেস ঈশ্বরের নিকট আবেদন করেন যে তিনি পরিষ্কার উচ্চারনে কথা বলতে পারতেন না। এর পরিপ্রেক্ষিতে   ঈশ্বর অ্যারনকে তার সাহায্যকারী “নবী” হিসাবে নিযুক্ত করেন। (এক্সডাস ৪:১০-১৭; ৭:১)। মোজেসের আদেশে অ্যারন তার লাঠিকে সাপে রূপান্তর করতেন। এরপর অ্যারন মোজেসের পক্ষ হয়ে কথাবার্তা বলতে থাকেন।

## বংশতালিকা

## তথ্যসূত্র

## পাদটীকা


বিষয়শ্রেণী:ইসলামে বাইবেলের ব্যক্তিত্ব
বিষয়শ্রেণী:মুসা
বিষয়শ্রেণী:হিব্রু বাইবেলের নবি
বিষয়শ্রেণী:পুরাতন নিয়ম থেকে খ্রিস্টান সন্ত
বিষয়শ্রেণী:লেবির গোষ্ঠী
বিষয়শ্রেণী:ব্যক্তি, যার অস্তিত্ব বিতর্কিত
বিষয়শ্রেণী:খ্রিস্টপূর্ব ১৫শ শতাব্দীর ব্যক্তি
বিষয়শ্রেণী:যাত্রাপুস্তকের ব্যক্তি
বিষয়শ্রেণী:ধর্ম
টাটকিনি

**টাটকিনি** (বৈজ্ঞানিক নাম:**Cirrhinus reba**) () হচ্ছে **Cyprinidae** পরিবারের *Cirrhinus* গণের একটি স্বাদুপানির মাছ।

## বর্ণনা
দেহ লম্বা ও রুপালি বর্ণের। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। ছোট অবস্থায় পৃষ্ঠদেশ কালো, নিচের পাখনাতে কমলা রঙের হয় এবং পাখনাতে সূক্ষ্ম কালো দাগ আছে। বয়স বাড়ার সঙ্গে রং পাল্টে যায়। এ মাছের পৃষ্ঠপাখনার রশ্মির সংখ্যা ১১ থেকে ১২। প্রাপ্তবয়স্ক অবস্থায় যে প্রজাতির মাছের মোট দৈর্ঘ্য ২৫ সেমি বা এর কম।

## বিস্তৃতি
আমদের দেশের নদী, ঝরণা, খাল, বিল, হাওড়, বাওড়, পুকুর প্রভৃতি জলাশয়ে এরা বাস করে। বাংলাদেশ, ভারত, পাকিস্তান পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
ভারতে কন্যাশিশু হত্যার ইতিহাস

**ভারতে কন্যাশিশু হত্যার ইতিহাস** কয়েক শতক ধরে চলমান এক ইতিহাস। দারিদ্র্য, যৌতুক ব্যবস্থা, আজন্ম অবিবাহিত থাকা, বিকৃত দেহ, দুর্ভিক্ষ, অভাব, শিক্ষায় অসমর্থন ইত্যাদি কারণে এমন ঘটনা ঘটে থাকে। কন্যা শিশুসুরক্ষা অবমাননা বা হত্যা করা ভারববর্ষে একটি গর্হিত অপরাধ এবং এই বিষয়ে কঠোর নিয়ম কানুন থাকলেও এ আইনের প্রয়োগ বা এ বিষয়ে রুজু হওয়া রিপোর্টের সংখ্যা খুব কম। ২০১০ সালে পেশ করা এক রিপোর্টের ভিত্তিতে জানা যায় যে, ভারতে এমন হত্যার সংখ্যা মাত্র ১০০ জন, যা কিনা দেশের মোট জনগণের মধ্যে এক লক্ষে  একজন করে ( যা আদৌ গ্রহণযোগ্য নয়)।

ভারতীয় সমাজ ব্যবস্থা বিচার করে দেখা যায়, এখানে লিঙ্গ-নির্ধারক পরীক্ষার মাধ্যমে শিশুর গর্ভপাত ঘটিয়ে অনেক শিশু হত্যাই তার জন্মের পূর্বেই সম্পাদিত হয়। ১৯৯১ ভারতীয় জনসংখ্যা গণণায় এই রকমই তথ্য প্রকাশ পায়, যা এখনো বর্তমান। একটি রিপোর্ট মতে, বিগত ২০ বছরে ভারতে প্রায় ১ কোটি কন্যাভ্রুণ হত্যা করা হয়েছে।

## সংজ্ঞা
 ভারতীয় দণ্ডবিধির ৩১৫ নং ধারা অনুযায়ী ০-১ বয়সী শিশুকে এই আইনের আওতায় আনা হয়েছে এবং এই আইনটি শিশুভ্রুণ হত্যা ও শিশুপীড়ণ বা তাদের হত্যার বিরুদ্ধে রচিত।

## ব্রিটিশ ঔপনিবেশিক পর্ব
ব্রিটিশ ভারতেই কন্যা শিশু হত্যা ও তার নিরোধের বিষয়ে চর্চা হতে শুরু করে প্রায় ১৭৮৯  সাল থেকে,  যখন কোম্পানি-নিয়ম প্রচলিত ছিল। গিফট অব আ গারল ফিমেল ইনফ্যান্টিসাইড নামক একটি তথ্যচিত্র ১৯৯৮ সালে ভারতের দক্ষিণ অঞ্চলে কন্যা শিশুহত্যা বিষয়ে তৈরী হয় এবং তা এসোসিয়েশন ফর এশিয়ান স্টাডিজ থেকে তথ্যচিত্র পুরস্কার জেতে।

## তথ্যসূত্র

বিষয়শ্রেণী:কন্যাশিশু হত্যা
বিষয়শ্রেণী:ভারতে শৈশব
নবনীতা দেবসেন

**নবনীতা দেবসেন** (১৩ জানুয়ারী ১৯৩৮ – ৭ নভেম্বর ২০১৯), একজন বাঙালি কবি, লেখক এবং শিক্ষাবিদ। ২০০০ সালে উনি পদ্মশ্রী সম্মানে ভূষিত হন।

## ব্যক্তিগত জীবন
নবনীতা দেবসেন দক্ষিণ কলকাতায় হিন্দুস্থান পার্কে তার বাবা- মা'র 'ভালবাসা' গৃহে জন্মগ্রহণ করেন । পিতা নরেন্দ্র দেব ও মাতা রাধারাণী দেবী সেযুগের বিশিষ্ট কবি দম্পতি। ছেলেবেলায় এক বিশেষ সাহিত্যিক ও সাংস্কৃতিক পরিবেশে তিনি বড় হয়েছেন। বাংলা ও ইংরেজি ছাড়া উনি হিন্দি, ওড়িয়া, অসমীয়া, ফরাসী, জার্মান, সংস্কৃত এবং হিব্রু ভাষাগুলি পড়তে পারেন। গোখলে মেমোরিয়াল গার্লস, লেডি ব্রেবোর্ণ ও প্রেসিডেন্সি কলেজ, যাদবপুর , হার্ভার্ড, ইণ্ডিয়ানা 
(ব্লুমিংটন) ও কেমব্রিজ  বিশ্ববিদ্যালয়ে পড়াশোনা ও গবেষণা করেছেন। ১৯৭৫- ২০০২ তিনি যাদবপুর বিশ্ববিদ্যালয়ের তুলনামূলক সাহিত্যের অধ্যাপিকা ও বেশ কিছুকাল বিভাগীয় প্রধান ছিলেন। এছাড়াও যুক্তরাষ্ট্র ও ইউরোপেরও কিছু বিশ্ববিদ্যালয়ে ভিজিটিং প্রফেসর ছিলেন। তিনি তুলনামূলক সাহিত্যের একজন বিশিষ্ট বোদ্ধারূপে স্বীকৃত। যাদবপুরে তিনি কবি বুদ্ধদেব বসু ও সুধীন্দ্রনাথ দত্তের স্নেহধন্য ছাত্রী ছিলেন। ১৯৯৯ সালে তিনি সাহিত্য একাদেমি পুরস্কার পান তার আত্মজীবনী মূলক রম্যরচনা 'নটী নবনীতা' গ্রন্থের জন্যে। এছাড়াও তিনি মহাদেবী বর্মা ও ভারতীয় ভাষা পরিষদ ও অন্যান্য প্রতিষ্ঠান থেকেও বিভিন্ন পুরস্কার পেয়েছেন।

১৯৫৯ এ তার প্রথম কাব্যগ্রন্থ 'প্রথম প্রত্যয়' প্রকাশিত হয় দেশ পত্রিকায় অমিয় বাগচী ও প্রণবেন্দু দাশগুপ্তের আগ্রহে। প্রথম উপন্যাস 'আমি অনুপম' ১৯৭৬-এ। কবিতা, প্রবন্ধ, রম্যরচনা, ভ্রমণ কাহিনী, উপন্যাস মিলে তার প্রকাশিত গ্রন্থ সংখ্যা ৩৮।

১৯৬০ এ তিনি বিখ্যাত অর্থনীতিবিদ (পরবর্তীকালে নোবেলজয়ী) অমর্ত্য সেনের সঙ্গে বিবাহ বন্ধনে আবদ্ধ হন ও তাদের দুই কন্যা। জ্যেষ্ঠা অন্তরা সাংবাদিক ও  সম্পাদক এবং কনিষ্ঠা নন্দনা অভিনেত্রী ও সমাজকর্মী। 
২০১৯ সালের ৭ নভেম্বর ৮১ বছর বয়সে কলকাতায় তার নিজের বাড়িতে প্রয়াত হন তিনি।

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

## বহিঃসংযোগ

বিষয়শ্রেণী:১৯৩৮-এ জন্ম
বিষয়শ্রেণী:বাঙালি কবি
বিষয়শ্রেণী:ভারতীয় কবি
বিষয়শ্রেণী:ভারতীয় লেখিকা
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:বাঙালি লেখক
বিষয়শ্রেণী:২০১৯-এ মৃত্যু
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী কবি
বিষয়শ্রেণী:ভারতীয় ভ্রমণ লেখক
বিষয়শ্রেণী:কলকাতার লেখক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের কবি
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:ইন্ডিয়ানা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় শিশুসাহিত্যিক
বিষয়শ্রেণী:ভারতীয় ছোটগল্পকার
বিষয়শ্রেণী:ভারতীয় প্রাবন্ধিক
বিষয়শ্রেণী:ভারতীয় সাহিত্য সমালোচক
বিষয়শ্রেণী:ভারতীয় নাট্যকার
বিষয়শ্রেণী:ভারতীয় নারী নাট্যকার
বিষয়শ্রেণী:ভারতীয় অনুবাদক
বিজয় রাজিন্দরনাথ

**বিজয় রাজিন্দরনাথ** (; ; জন্ম: ৭ জানুয়ারি, ১৯২৮ - মৃত্যু: ২২ নভেম্বর, ১৯৮৯) তৎকালীন ব্রিটিশ ভারতের অমৃতসরে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বিহার ও বোম্বে দলের পক্ষে খেলেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়েও পারদর্শিতা দেখিয়েছেন তিনি।

## খেলোয়াড়ী জীবন
১৯৫২-৫৩ মৌসুমে পাকিস্তানের বিপক্ষে অনুষ্ঠিত সিরিজে অংশ নেয়া প্রবীর সেন, নানা জোশী ও ইব্রাহিম মাকাসহ চারজন উইকেট-রক্ষকদের একজন ছিলেন তিনি। ১৩ নভেম্বর, ১৯৫২ তারিখে তার টেস্টে অভিষেক হয়। বোম্বেতে অনুষ্ঠিত ঐ টেস্টে ভারত কেবলমাত্র চার উইকেট হারিয়ে জয়ী হলেও তাকে কোন ইনিংসেই ব্যাট হাতে মাঠে নামতে হয়নি। কিন্তু উইকেটের পিছনে অবস্থান করে চারটি স্ট্যাম্পিংয়ের সাথে নিজেকে জড়িয়ে রাখেন। তন্মধ্যে সুভাষ গুপ্তের বলেই করেছিলেন তিনটি স্ট্যাম্পিং। অদ্যাবধি তিনি সমগ্র খেলোয়াড়ী জীবনে কোন ক্যাচ না নিয়েও সর্বাধিক স্ট্যাম্পিং করার রেকর্ড ধারণ করে আছেন। এক টেস্টের বিস্ময়কারীরূপে তার পরিবর্তে পরবর্তী টেস্টে ইব্রাহিম মাকা স্থলাভিষিক্ত হন। এরপূর্বে ১৯৫০-৫১ মৌসুমে কমনওয়েলথ একাদশের বিপক্ষে তিনটি টেস্টে অংশ নিয়েছিলেন।

## ব্যক্তিগত জীবন
লাহোরের সরকারি কলেজে অধ্যযন করেন। এরপর বেনারস থেকে হিন্দিতে এমএ ডিগ্রি লাভ করেন। বার্মা শেলে কাজ করার পর বরোদার ইন্দো-নিপ্পন ব্যাটারিতে কাজ করেন রাজিন্দরনাথ।

২২ নভেম্বর, ১৯৮৯ তারিখে ৬১ বছর বয়সে চেন্নাইয়ে বিজয় রাজিন্দরনাথের দেহাবসান ঘটে।

## তথ্যসূত্র

## আরও দেখুন
* মহিন্দর অমরনাথ
* এক টেস্টের বিস্ময়কারী
* ভারত জাতীয় ক্রিকেট দল
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 
*Obituary in ACSSI almanac, 1989/90

বিষয়শ্রেণী:১৯২৮-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:অমৃতসরের ব্যক্তি
বিষয়শ্রেণী:উত্তর ভারতের ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:দক্ষিণ পাঞ্জাবের ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:পূর্ব পাঞ্জাবের ক্রিকেটার
বিষয়শ্রেণী:বিহারের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় উইকেট-রক্ষক
বিষয়শ্রেণী:ভারতের টেস্ট ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:উইকেট-রক্ষক
বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
স্নেহাংশুকান্ত আচার্য

**স্নেহাংশুকান্ত আচার্য** (১ সেপ্টেম্বর, ১৯১৩ - ২৭ আগস্ট, ১৯৮৬) একজন বামপন্থী রাজনীতিক নেতা ও খ্যাতনামা বাঙালি আইনজীবী।

## প্রারম্ভিক জীবন
বাংলাদেশের ময়মনসিংহ জেলার রাজপরিবারে জন্ম হয় স্নেহাংশুকান্তর। মহারাজ শশীকান্ত আচার্য চৌধুরীর কনিষ্ঠ সন্তান স্নেহাংশুকান্ত ১৯৩৬ সালে কলকাতার স্কটিশ চার্চ কলেজ থেকে বি.এ পাশ করে ব্যারিস্টারী পড়ার জন্যে লন্ডনে গেছিলেন।

## রাজনৈতিক জীবন
লন্ডনে থাকাকালীন প্রাক্তন মুখ্যমন্ত্রী জ্যোতি বসুকে তিনি গ্রেট ব্রিটেন কমিউনিস্ট পার্টির উচ্চতর নেতৃত্বের সাথে আলাপ করিয়ে দেন। বিরাট বিত্তবান পরিবারের ব্যক্তি হয়েও সাধারণ মানুষের সাথে মিশে কাজ করার আগ্রহ ছিল। ১৯৪০ সালে দেশে ফিরে কলকাতা হাইকোর্টে আইন ব্যবসার পাশাপাশি কমিউনিস্ট আন্দোলনে যোগদান করেন। ১৯৪৬ সালে ব্রিটিশ সরকার তাকে ময়মনসিংহ থেকে বহিষ্কার করে। ১৯৪৬ সালের দাংগাবিধ্বস্ত এলাকায় ত্রাণের কাজ করেছেন। ১৯৪৭ সালে ভারতের কমিউনিস্ট পার্টির প্রাদেশিক কমিটির সদস্য হন। দেশ স্বাধীন হওয়ার পরেও বিনা বিচারে আটক থাকেন ১৯৬৩ খ্রিষ্টাব্দে। তার ইংরেজি লেখা জেলজীবনের অভিজ্ঞতা **জেলখানার ডায়েরী** নামে বাংলায় অনূদিত ও প্রকাশিত হয়েছে। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) তে যোগ দিয়েছিলেন। ছয় বছর রাজ্য বিধান পরিষদের সদস্য ছিলেন তিনি।

## আইন ব্যবসা
আইনজীবী ও ব্যারিস্টার হিসেবে বিশেষ খ্যাতি লাভ করেছিলেন। ১৯৫৭ সালে এফ্রো-এশিয়ান আইনজীবী সম্মেলনের অন্যতম উদ্যোক্তা ছিলেন। পরের বছর, ১৯৫৮ সালে সারা ভারত গণতান্ত্রিক আইনজীবী সংঘের প্রথম সাধারণ সম্পাদক নির্বাচিত হন। দ্বিতীয় যুক্তফ্রন্ট সরকারের আমলে প্রথমবারের জন্যে পশ্চিমবঙ্গের এডভোকেট জেনারেল নিযুক্ত হন এবং পরবর্তীতে ১৯৭৭ সালে বামফ্রন্ট সরকার প্রতিষ্ঠার পর থেকে আমৃত্যু এই পদে আসীন ছিলেন।

## পরিবার
ময়মনসিংহ রাজপরিবারের সন্তান স্নেহাংশুকান্ত বিবাহ করেন কমিউনিস্ট পার্টির অন্যতম মহিলা নেত্রী সুপ্রিয়া মুখোপাধ্যায়ের(আচার্য)কে। তিনি সেই সূত্রে সাহিত্যিক সৌরীন্দ্রমোহন মুখোপাধ্যায়ের জামাতা। গায়িকা ও রবীন্দ্রসঙ্গীত শিল্পী সুচিত্রা মিত্র তার শ্যালিকা।

## মৃত্যু
২৭ আগস্ট, ১৯৮৬ সালে মারা যান স্নেহাংশুকান্ত।

## স্মৃতি
তার স্মৃতিতে কল্যাণী বিশ্ববিদ্যালয়ের অন্তর্গত একটি আইন কলেজ আছে যেটির নাম স্নেহাংশুকান্ত আচার্য আইন কলেজ।

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:বাঙালি জমিদার
বিষয়শ্রেণী:২০শ শতাব্দীর বাঙালি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
ইন্টারনেট ফোরাম

[থাম্ব|ডান|300px|The Wikipedia Village Pump is a forum used to discuss improvements to [Wikipedia.]]
[থাম্ব|ডান|300px|An Internet forum powered by [phpBB]]
[থাম্ব|ডান|300px|[FUDforum, another Internet forum software package.]]

একটি **ইন্টারনেট ফোরাম** বা বার্তা পরিষদ হল একটি অনলাইন আলোচনার সাইট যেখানে লোকেরা কোন একটি বিষয় সম্পর্কে আলোচনা করতে পারে বার্তা পোষ্টিং ব্যবস্থার মাধ্যমে। ফোরাম চ্যাট রুমের থেকে আলাদা কেননা এতে চ্যাট রুমের থেকেও বড় মাপের লেখা, আর্কাইভের সুযোগ ইত্যাদি রয়েছে। এতে আরো আছে ব্যবহারকারীর অ্যাকসেস লেভেল অর্থাৎ ব্যবহারকারী কোন সীমা পর্যন্ত ফোরামের সুবিধা ব্যবহার করতে পারবে। ফোরামের নিয়ন্ত্রণ ব্যবস্থার উপর ভিত্তি করে ব্যবহারকারীর লিখিত কোন বার্তা মডারেটর বা নিয়ন্ত্রক কর্তৃক পরীক্ষিত না হলে সেটা তাৎক্ষণিক প্রকাশ না করারও ব্যবস্থা রয়েছে।

ফোরামের সুনির্দিষ্ট পারিভাষিক ভাষা রয়েছে যেমন কোন একক আলোচনাকে "থ্রেড" বা "টপিক" বলে ডাকা হয়।

আলোচনা ফোরামগুলোর গঠন হয় ট্রি স্ট্রাকচার অর্থাৎ একটির নিচে একটি। একটি ফোরামের অভ্যন্তরে অনেকগুলি উপফোরাম থাকতে পারে যেগুলোতে আবার একাধিক বিষয় বা টপিক থাকতে পারে। একটি ফোরামের টপিকের একাধিক থ্রেথ থাকতে পারে যাতে এক বা একাধিক লোক একে অন্যের লিখিত বার্তার জবাব দিয়ে আলোচনা চালাতে পারে।

ফোরামের সেটিংয়ের উপর ভিত্তি করে কোন ব্যবহারকারী নামহীন, নিবন্ধিত অবস্থায় থাকতে পারে। নিবন্ধন ব্যবস্থায় কোন ব্যবহারকারী নিবন্ধন সম্পন্ন করার পর ফোরামে লগ ইন করতে পারে তারপর ফোরামের ব্যবস্থা অনুযায়ী এবং ব্যবহারকারীকে প্রদত্ত সুবিধা অনুযায়ী বার্তা লিখা শুরু করতে পারে। বেশিরভাগ ফোরামেই পোষ্ট করা লিখা পড়ার জন্য ব্যবহারকারীকে নিবন্ধিত হতে হয় না।

## আরও দেখুন
* সংবাদবিজ্ঞপ্তি মঞ্চ ব্যবস্থা
* ইন্টারনেট

## তথ্যসূত্র

## বহিঃসংযোগ


বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:গ্রুপওয়্যার
বিষয়শ্রেণী:অনলাইন কথোপকথন
সুরেন্দ্রনাথ কুশারী

**সুরেন্দ্রনাথ কুশারী** (? - ৭ মে, ১৯১৭) একজন বাঙালি বিপ্লবী ও ভারতের স্বাধীনতা আন্দোলনের শহীদ।

## প্রারম্ভিক জীবন
সুরেন্দ্রনাথ কুশারী ব্রিটিশ ভারতের খুলনা জেলার সাতবেড়িয়ায় জন্মগ্রহ করেন। পিতার নাম রামলাল কুশারী। তিনি ১৯১৩ সালে দৌলতপুর কলেজে (বর্তমানে সরকারি ব্রজলাল কলেজ) পড়ার সময় বিপ্লবী ভূপেন্দ্র কুমার দত্তর সংস্পর্শে আসেন ও যুগান্তর বিপ্লবী দলে যোগদান করেন। দলের কাজ করার উদ্দেশ্য কলকাতায় আসেন এবং রিপন কলেজে (অধুনা সুরেন্দ্রনাথ কলেজ) বি.এ তে ভর্তি হন।

## বিপ্লবী কর্মকাণ্ড
১৯১৭ সালের ৭ মে কলকাতার আর্মেনিয়ান স্ট্রীটের এক গয়নার দোকানে সশস্ত্র রাজনৈতিক ডাকাতিতে অংশ নিলে দোকানের মালিকপক্ষের সাথে গুলি বিনিময়ে গুরুতরভাবে আহত হন। বিপ্লবীরা প্রায় সাড়ে পাঁচ হাজার টাকা মূল্যের গহনা লুঠ করেন। তারা আহত সুরেন্দ্রনাথকে মোটরে করে নিমতলা গঙ্গার ঘাটে নিয়ে আসেন ও নৌকাযোগে ওপারে যান। কিন্তু আহত সুরেন্দ্রনাথকে সংগে নিয়ে যেতে হলে বাকিরা ধরা পড়বেন এই আশঙ্কায় স্বয়ং তিনিই বাকি দুই বিপ্লবী ভূপেন্দ্র কুমার দত্ত ও কুন্তল চক্রবর্তীকে দৃঢ়ভাবে অনুরোধ করেন তাকে গুলি করে হত্যা করতে। বাধ্য হয়ে তারা এই বিপ্লবী সাথীকে হত্যা করে আত্মগোপন করেন।

## তথ্যসূত্র

বিষয়শ্রেণী:১৯১৭-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:খুলনার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনা বিভাগের সক্রিয়কর্মী
নজরুল ইসলাম (মুক্তিযোদ্ধা)

:

শহীদ **নজরুল ইসলাম** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
নজরুল ইসলামের জন্ম চুয়াডাঙ্গা জেলার আলমডাঙ্গা উপজেলার কয়রাডাঙ্গা গ্রামে। তিনি অবিবাহিত ছিলেন। তার বাবার নাম মো. ফতে আলী এবং মায়ের নাম সৈয়দতুন নেছা। 

## কর্মজীবন
১৯৭১ সালে দর্শনা কলেজের আইকম প্রথম বর্ষের ছাত্র ছিলেন নজরুল ইসলাম। মুক্তিযুদ্ধ শুরু হলে যুদ্ধে যোগ দেন। কুষ্টিয়া যুদ্ধে তিনি স্বেচ্ছাসেবক হিসেবে সক্রিয় ভূমিকা পালন করেন। কুষ্টিয়া মুক্ত করার জন্য চুয়াডাঙ্গা থেকে মুক্তিবাহিনীর (ইপিআর সদস্য) একটি দল চুয়াডাঙ্গা থেকে আলমডাঙ্গা হয়ে কুষ্টিয়া অভিমুখে যায়। তখন তাঁদের সঙ্গে আলমডাঙ্গার শত শত ছাত্র-জনতা স্বেচ্ছাসেবক হিসেবে যোগ দেন। পরে পাকিস্তান সেনাবাহিনীর হাতে কুষ্টিয়া-চুয়াডাঙ্গার পতন হলে তিনি ২০ এপ্রিল ভারতে যান। সেখানে প্রশিক্ষণ নিয়ে ৮ নম্বর সেক্টরের বানপুর সাবসেক্টরে যুদ্ধ করেন।

## মুক্তিযুদ্ধে ভূমিকা
১৯৭১ সালের ২৫ সেপ্টেম্বর চুয়াডাঙ্গা জেলার আলমডাঙ্গা উপজেলার অন্তর্গত কয়রাডাঙ্গায় নজরুল ইসলামসহ একদল মুক্তিযোদ্ধা সেপ্টেম্বর মাসের মাঝামাঝি ভারত থেকে আলমডাঙ্গায় এসেছিলেন গেরিলা অপারেশনে। তারা বেশ কয়েকটি গেরিলা অপারেশন করেন। সেদিন নজরুল ইসলাম এসেছিলেন নিজ গ্রামে। কিন্তু তার আসার খবর পাকিস্তান সেনাবাহিনীর স্থানীয় দোসররা জেনে যায়। তারা গোপনে দ্রুত খবর পৌঁছে দেয় সেখানে টহলে থাকা পাকিস্তানি সেনাদের। খবর পেয়ে পাকিস্তানি সেনাদের টহল দল সহযোগী রাজাকারদের সঙ্গে নিয়ে কয়রাডাঙ্গায় চলে আসে। নজরুল ইসলাম খবর পেয়ে প্রথমে পালানোর চেষ্টা করেন। পাকিস্তানি সেনা ও রাজাকাররা গোটা এলাকা ঘেরাও করে এগিয়ে আসছিলো। তখন তিনি লড়াই করার সিদ্ধান্ত নেন কিন্তু তাতেও তিনি ব্যর্থ হন। তার কাছে ছিল হালকা অস্ত্র। সেই অস্ত্র দিয়ে কয়েকটি গুলি করামাত্র পাকিস্তানি সেনারা ঝাঁকে ঝাঁকে গুলি শুরু করে। তিনি আহত হয়ে মাটিতে পড়ে যান। এরপর পাকিস্তানি সেনারা তাকে আটক করে।
পাকিস্তানি সেনারা নজরুল ইসলামের ওপর অকথ্য নির্যাতন চালায়। জানার চেষ্টা করে তার সহযোদ্ধাদের নাম ও অবস্থান। শত নির্যাতনেও তা তিনি প্রকাশ করেননি। পরে পাকিস্তানি সেনারা গুলি করে তাকে হত্যা করে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:চুয়াডাঙ্গা জেলার ব্যক্তি
বুড়ি নদী

**বুড়ি নদী** বাংলাদেশের দক্ষিণ-পূর্বাঞ্চলের কুমিল্লা ও ব্রাহ্মণবাড়িয়া জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৪। 

## উৎপত্তি ও প্রবাহ
বুড়ি নদীর উৎস হল গোমতী নদী। গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চল থেকে উৎপন্ন হয়ে কুমিল্লা আদর্শ সদর উপজেলা দিয়ে বাংলাদেশে প্রবেশ করেছে।  

মুরাদনগর উপজেলার নবীপুর পূর্ব ইউনিয়নের গুঞ্জর গ্রামের কাছে **গোমতী নদী** হতে উৎপন্ন হয়ে উত্তর-পূর্ব দিক বরাবর প্রবাহিত হয় মাধবপুর ইউনিয়ন পর্যন্ত। তারপর উত্তর-পশ্চিম দিক বরাবর প্রবাহ হয়ে নবীনগর উপজেলার নারায়ণপুর গ্রামের নিকট এসে তিতাস নদীতে পতিত হয়েছে। 

## নামকরণ
এক সময় **বুড়ি নদীর** বুক চিরে বহু পণ্যবাহী নৌকা আসা যাওয়া করত। জনশ্রুতি রয়েছে যে কোন এক পূর্ণিমার রাতে এই নদীতে পালতোলা নৌকার মাঝি টলটলে পানিতে চাদের বুড়ির ছবি দেখতে পায় এবং পরদিন অনেক চড়া দামে তাদের পণ্যসামগ্রী হাটে বিক্রি হয়। চাদের বুড়ির দর্শন তাদের ভাগ্যের পরিবর্তন ঘটাতে সহায়ক হয় বলে সেই থেকে নদীর নাম হয় বুড়ি।

## উপনদী এবং শাখানদী
বুড়ি নদীর উপনদী হল সালদা। আর দুটি শাখানদী হলো আর্সি-নালিয়া ও আরচি।

## বর্তমান অবস্থান
**বুড়ি** তীব্র স্রোত সম্পন্ন একটি নদী ছিল। বর্ষাকালীন সময়ে নদীটি কানায় কানায় পূর্ণ থাকত। একসময় বুড়ি নদীতে চলতো জাহাজ ও সওদাগরদের বড় বড় নৌকা।

বর্তমানে বর্ষা মৌসুম ছাড়া নদীটি অদৃশ্যপ্রায়। নদীটির কিছু অংশ খাল, ডোবা, বসতভিটা ও কৃষি জমিতে পরিণত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

* বুড়িনদীর আদি ইতি, এস এম শাহনূর

বিষয়শ্রেণী:কুমিল্লা জেলার নদী
বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:মুরাদনগর উপজেলা
বিষয়শ্রেণী:কসবা উপজেলা
বিষয়শ্রেণী:নবীনগর উপজেলা
১% নিয়ম (ইন্টারনেট সংস্কৃতি)

থাম্ব|Pie chart showing the proportion of lurkers, contributors and creators under the 90–9–1 principle
ইন্টারনেট দুনিয়াতে, মৌলিকধারণা হিসেবে ১ শতাংশের শাসন বা **১% নীতি** বলতে ইন্টারনেটের বিষয়বস্তু মাত্র ১ শতাংশ মানুষ তৈরি করেন বলে ধারণা করা হয়। এছাড়াও ৯ শতাংশ অংশগ্রহণকারী এবং বাকি ৯০ ভাগ সাধারণ ব্যবহারকারী হিসেবে ধরা হয়। এই সমীকরণকে মাঝেমধ্যে ৯০-৯-১ কিংবা ৮৯:১০:১ হিসেবে প্রকাশ করা হয়। এই সমীকরণকে প্যারেটো নীতির সঙ্গেও তুলনা কায়। ৮০/২০ রুল'টি প্যারেটো নীতি নামে পরিচিত।

এর মূল কারণ হিসেবে লক্ষ্য করা যাচ্ছে যে বিভিন্ন অনলাইন ভিত্তিক প্লাটফর্মে কপিরাইট আইনের তোয়াক্কা না করা।

International Copyright Law অনুযায়ী কপিরাইট আইন এর আওতায় একজন নির্মাতা দু'ধরণের অধিকার রাখেন।  যথাঃ -

**১। ইকোনমিক রাইটস (অর্থনৈতিক অধিকার)**

**২। মোরাল রাইটস (আদর্শগত অধিকার)**

## তথ্যসূত্র

১https://www.rightsdirect.com/international-copyright-basics/

বিষয়শ্রেণী:ইন্টারনেট সংস্কৃতি
বিষয়শ্রেণী:পরিসাংখ্যিক মূলনীতি
বিষয়শ্রেণী:ইন্টারনেট পরিভাষা
বিষয়শ্রেণী:ওয়েব ২.০
ভুলুয়া নদী

**ভুলুয়া নদী** বাংলাদেশের দক্ষিণ-পূর্বাঞ্চলের নোয়াখালী ও লক্ষ্মীপুর জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভুলুয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৫।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:লক্ষ্মীপুর জেলার নদী
বিষয়শ্রেণী:নোয়াখালী জেলার নদী
বিষয়শ্রেণী:লক্ষ্মীপুর সদর জেলার নদী
বিষয়শ্রেণী:নোয়াখালী সদর উপজেলা
লহর নদী

**লৌহর নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লহর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৯।

নদীটির উৎপত্তি ভারতের ত্রিপুরা রাজ্যে।এটি ব্রাহ্মনবাড়িয়া জেলার বিজয়নগর উপজেলার পাহাড়পুর ইউনিয়ন দিয়ে বাংলাদেশে প্রবেশ করেছে।তারপর এটি তিতাস নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* আন্তঃসীমান্ত নদী

## তথ্যসূত্র

বিষয়শ্রেণী:ব্রাহ্মণবাড়িয়া জেলার নদী
বিষয়শ্রেণী:হবিগঞ্জ জেলার নদী
বিষয়শ্রেণী:সরাইল উপজেলা
গৃহপালিত কুকুরের জাতের তালিকা

[ডান|থাম্ব|চিত্রে [চিহুয়াহুয়া এবং গ্রেট ড্যান এর ছবিটির দ্বারা কুকুরের জাতের বৈচিত্র স্পষ্টত দৃশ্যমান।]]
শত শত বছর ধরে কুকুরদের বাছাইকৃত বংশবৃদ্ধিকরণ করা হয়ে আসছে। কুকুরদের একই বংশধারা অথবা অন্য জাতের সংমিশ্রণে ভিন্ন বা মিশ্র জাতের কুকুরের বংশবৃদ্ধি করা হয়। এটি একটি চলমান প্রক্রিয়া এবং এর ফলে গ্রেট ড্যান হতে চিহুয়াহিয়া পর্যন্ত; ব্যাপক আকারের জাতের ভিন্নতা এবং বৈশিষ্ট্য দেখা যায়।." নিম্নের তালিকায় বিভিন্ন জাতের কুকুরের নাম ও ক্ষেত্র দেয়া হলো।

কুকুরকে কয়েকটি ভাগে ভাগ করা হয় যেমন:
* সঙ্গী কুকুর
* প্রহরী কুকুর
* শিকারি কুকুর
* জড়ো করবার কুকুর
* কর্মী কুকুর
এসকল ছাড়াও কুকুরের আরো বিভিন্ন ধরন রয়েছে যেমন খেলার জন্য।

বিভিন্ন আন্তর্জাতিক ও জাতীয় সংস্থা কুকুরদের কয়েকটি বিষয়শ্রেণীতে বিভক্ত করেছে যা নিম্নে তালিকায় কুকুরদের নাম ও চিত্রের সাথে একই লাইনে উল্লেখ করা হয়েছে। তবে বিভিন্ন কুকুর তালিয়াভুক্ত না হওয়াতে তাদে

র কথা "উল্লেখ নেই" 
হিসেবে চিহ্নিত করা হয়েছে।

কুকুরদের নিয়ে কাজ করা এসকল প্রতিষ্ঠাগুলো হচ্ছে -
* ফেডারেশন সাইনোলজিক ইন্টারন্যাশনাল
* আমেরিকান কেনেল ক্লাব 
* আস্ট্রেলিয়ান জাতীয় কেনেল কাউন্সিল 
* কানাডিয়ান কেনেল ক্লাব 
* কেনেল ক্লাব 
* নিউজিল্যান্ড কেনেল ক্লাব 
* যুক্ত কেনেল ক্লাব

## কুকুরের জাতের তালিকা

## আরও দেখুন
* পুলিশ বাহিনীতে ব্যবহৃত কুকুরের জাতের তালিকা
* বিলুপ্ত কুকুরের জাতের তালিকা
* গৃহপালিত প্রাণীদের জাতের তালিকা

## তথ্যসূত্র
 

## আরো পড়ুন
* 
* 
* 
* 
* 
* 

বিষয়শ্রেণী:স্তন্যপায়ী প্রাণী
বিষয়শ্রেণী:প্রাণী
বিষয়শ্রেণী:কুকুর
বিষয়শ্রেণী:গৃহপালিত
বিষয়শ্রেণী:বিলুপ্ত প্রাণীর জাত সমূহ
বিষয়শ্রেণী:কুকুরের জাত
জাত
দেশি অজগর

**দেশি অজগর** বা **ময়াল সাপ** বা **ভারতীয় অজগর হলো**  ''পাইথনিডির'' একটি দীর্ঘ এবং বিষহীন প্রজাতির সাপ। এটি দক্ষিণ এশিয়ার ও দক্ষিণপূর্ব এশিয়ার ক্রান্তীয় ও উপক্রান্তীয় অঞ্চলে পাওয়া যায়। এর বৈজ্ঞানিক নাম পাইথন মলারাস (*Python molurus)*। এর অন্যান্য নাম *কালো লেজী অজগর*, " *ইন্ডিয়ান রক পাইথন* " এবং " *এশিয়ান রক পাইথন* "। এটি বর্মী অজগরের চেয়ে হালকা রঙের হয়ে থাকে এবং এর দৈর্ঘ্য প্রায় ৩ মিটারের (৯.৮ ফুট) মতো হয়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## প্রাপ্তিস্থান

এই উপপ্রজাতিটি প্রধানত ভারত, দক্ষিণ নেপাল, পাকিস্তান, শ্রীলঙ্কা, ভুটান ও বাংলাদেশে পাওয়া যায়। এর আরেক উপপ্রজাতি মায়ানমারে দেখা যায়।

## চিত্রসমূহ

File:American Snake Charmer "Ashley G" by D Ramey Logan.jpg|ক্যালিফোর্নিয়ার হান্টিংটন সৈকতে ভারতীয় পাইথন
File:Pitón de la India (Python molurus), Zoo de Ciudad Ho Chi Minh, Vietnam, 2013-08-14, DD 08.JPG|রঙের পরিব্যক্তিতে ভারতীয় পাইথন
File:Python molurus molurus 2.jpg|সান দিয়েগো চিড়িয়াখানায়
File:Indian_rock_python_pratik.JPG|From Dahod (Gujarat), India
File:Labial Pits of P molorus.JPG|Labial Pits of P. molurus. Specimen at Ezhimala, Kerala, India.
File:Indian rock python.jpg|Indian rock python with clearly visible body pattern.
File:Indian python Python molurus.jpg|P. m. molurus in Keoladeo National Park, India.
File:Python molurus gab fbi.png|Head scalation.
File:Rock_python_pratik.JPG|From Gujarat
File:pratik_jain_rock_python.JPG|From Dahod(Gujarat)
File:Indian python skeleton Ben W Bell April 2007.jpg|Skeleton
File:Python_head.jpg|Head
File:MNP Python at Moyer.jpg|P. m. molurus swallowing a Chital deer fawn, Mudumalai National Park
File:Python molurus molurus-Bird Sanctuary-India.jpg|P. m. molurus, basking in front of its hole in Keoladeo National Park, India
File:Head of Python molurus.JPG|Top view of the head of P. molurus
File:Clutch of Python molurus eggs.JPG|Clutch of Python molurus eggs
File:Lateral View of Head of Indian Rock Python ( P molurus) 01.JPG|Lateral View of Head of Indian Rock Python ( P molurus) 01


## তথ্যসূত্র

বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:এশিয়ার সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:শ্রীলঙ্কার সরীসৃপ
বিষয়শ্রেণী:১৭৫৮-এ বর্ণিত সরীসৃপ
বিষয়শ্রেণী:দক্ষিণ-পূর্ব এশিয়ার সরীসৃপ
বিষয়শ্রেণী:নেপালের সরীসৃপ
বিষয়শ্রেণী:পাকিস্তানের সরীসৃপ
বিষয়শ্রেণী:ভুটানের সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা